Diari Oficial de la Generalitat Valenciana


Sumari del DOGV 6771, del 10-05-2012 (2012/4468)

RESOLUCIÓ de 26 d'abril de 2012, de la Conselleria d'Hisenda i Administració Pública, per la qual s'accepta la cessió gratuïta d'una parcel·la de 4.890 m² de superfície sítia a Elx (Alacant), carrer d'Antonio Mora Fernández, realitzada per l'Ajuntament del municipi esmentat a favor de la Generalitat per a ser destinada a centre de salut.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6771

Data del DOGV
:   10-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/4468


Data del document
:   26-04-2012

Organisme emissor
:   Conselleria d'Hisenda i Administració Pública

Tipus de document
:   Resolució

RESOLUCIÓ de 26 d'abril de 2012, de la Conselleria d'Hisenda i Administració Pública, per la qual s'accepta la cessió gratuïta d'una parcel·la de 4.890 m² de superfície sítia a Elx (Alacant), carrer d'Antonio Mora Fernández, realitzada per l'Ajuntament del municipi esmentat a favor de la Generalitat per a ser destinada a centre de salut. [2012/4468]  
L'Ajuntament d'Elx, en la sessió plenària del dia 14 de març de 1988, va acordar la cessió gratuïta a la Generalitat de la parcel·la de propietat seua, de 4.890 m² de superfície, sítia al carrer d'Antonio Mora Fernández, de la població esmentada.  
A proposta de la Conselleria de Sanitat, es van iniciar els tràmits legals oportuns per a l'acceptació de la cessió de la parcel·la.  
La cessió es realitza amb la finalitat de destinar la parcel·la a centre de salut, amb subjecció al que establix l'article 111 del Reglament de Béns de les Entitats Locals, pel fet de tindre l'immoble que se cedix la naturalesa jurídica de patrimonial.  
L'article 44 de la Llei 14/2003, de 10 d'abril, de Patrimoni de la Generalitat, establix en el punt 1 que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat, i en el punt 2 establix que la competència per a l'acceptació correspon al titular de la conselleria competent en matèria de patrimoni.  
En conseqüència, sobre la base de l'article 44 de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament d'Elx de la parcel·la que té 4.890 m² de superfície, sítia al carrer d'Antonio Mora Fernández de la població esmentada, que afronta: al nord, amb la prolongació del carrer de Bernabé del Campo Latorre; al sud, amb el carrer d'Antonio Fernández Mora; a l'est, amb un carrer en projecte; i a l'oest, amb un carrer sense denominació oficial.   
Consta inscrita al Registre de la Propietat d'Elx 5, en el tom 1321, llibre 777, foli 261, finca 52493, inscripció 1a.   
Referència cadastral: 5522788PF1534M0952LF.  
La parcel·la s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament d'Elx s'efectua amb la condició de destinar la parcel·la a centre de salut i amb subjecció al que establix l'article 111 del Reglament de Béns de les Entitats Locals. En cas d'incompliment dels fins per als quals se cedix la parcel·la o dels terminis d'inici i finalització de les obres, una vegada sol·licitada la reversió per part de l'Ajuntament i remesa com a sol·licitud de reversió a la Conselleria d'Hisenda i Administració Publica, esta tramitarà l'expedient corresponent d'acord amb el que disposa el Reial Decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del Patrimoni de les Administracions Públiques. La resolució que s'adopte serà notificada a l'Ajuntament i comportarà, si pertoca, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
  
Tercer  
La parcel·la acceptada haurà d'incorporar-se a l'Inventari General de Béns i Drets de la Generalitat en concepte de bé de domini públic afectat al servici públic sanitari i adscrit a la Conselleria de Sanitat, a qui en corresponen les competències demanials, incloent-hi la seua administració, defensa i conservació, i haurà d'inscriure's a nom de la Generalitat al Registre de la Propietat.  
  
  
Quart  
Notificar esta resolució a l'Ajuntament cedent i publicar-la en el Diari Oficial de la Comunitat Valenciana, en compliment del que disposa l'article 44 de la llei 14/2003, de 10 d'abril, de Patrimoni de la Generalitat.  
  
València, 26 d'abril de 2012.- El conseller: José Manuel Vela Bargues.